你人生錯過咗啲乜嘢會令你最後悔？有啲人係話感情，有啲人係話工作機會，有啲人話陪伴自己仔女成長！當然每個人係人生入面都會錯過咗某啲嘢，但係如果你問每一個父母嘅話，好多時佢哋最後悔嘅原來係無陪伴自己仔女頭個幾年嘅成長！好多人都會話因為生活，所以無辦法！或者嚟個係香港嘅社會問題，所以好多人就算知道會錯過自己仔女成長嘅階段，但係都無辦法！
我其實有啲位真係都幾傳統，我希望每一年都會同老婆同郭大少可以影全家福。因為好多時都係自己影相多過俾人影，所以甚少一家三口一齊影相。而全家福當然就係希望記錄每一年嘅生活，每一年嘅改變，到咗自己老咗嘅時候可以同老婆一齊回味一番。就算依家睇返自己同老婆幾年前影嘅相都覺得自己不再年輕，有時甚至乎懷念兩公婆嘅日子！